##

Išrašas

**LIETUVOS RESPUBLIKOS VALSTYBINĖ KULTŪROS PAVELDO KOMISIJA**

**NUOTOLINIO POSĖDŽIO PROTOKOLAS**

 2020 m. birželio 5 d. Nr. V17-9(6.1.)

 Vilnius

1. **SVARSTYTA**. Kilnojamųjų kultūros vertybių įrašymas į Kultūros vertybių registrą.

*Balsavimas dėl Paveldo komisijos nutarimo projekto dėl kilnojamųjų kultūros vertybių įrašymo į Kultūros vertybių registrą su Paveldo komisijos narės pastabomis:*

Už – 8

Prieš – nėra

Susilaikė – 1

**NUTARTA.** Pritarti Paveldo komisijos nutarimo projektui dėl kilnojamųjų kultūros vertybių įrašymo į Kultūros vertybių registrą su Paveldo komisijos narės pastabomis.

 2. **SVARSTYTA.** Kultūros paveldo išsaugojimo ir aktualizavimo politikos koncepcija.

 **BENDRU SUTARIMU NUTARTA.** Nepritarti Koncepcijai ir įvardinti siūlymus, ko Paveldo komisija tikisi iš Koncepcijos ateityje.

 3. **SVARSTYTA.** Lietuvos Respublikos sostinės įstatymo projektas Nr. XIIIP-4861.

 **BENDRU SUTARIMU** **NUTARTA.** Paveldo komisijai pateikti nuomonę, kad Sostinės įstatyme nėra atsižvelgta į paveldo apsaugos reikalavimus ir, kad Vilniaus senamiestis yra UNESCO pasaulio paveldo objektas.

 4. **SVARSTYTA.** Peticija prieš statybas Vilniaus baroko paminkluose.

**BENDRU SUTARIMU NUTARTA:** 1. Paveldo komisijai atlikti rezonansinių atvejų tyrimą ir teikti išvadas dėl sisteminių problemų; 2. kreiptis raštu dėl Vilniaus Lukiškių dominikonų vienuolyno ansamblio teritorijoje esančių kapinių; 3. sudaryti darbo grupę.

 5. **SVARSTYTA.** Statybos įstatymo Nr. I-1240 27 straipsnio pakeitimo įstatymo projektas Nr. XIIIP-4848.

 *Balsavimas dėl Paveldo komisijos narės pastabų integravimo į parengtą raštą:*

Už – 4

 Prieš – 1

 Susilaikė – nėra

 **NUTARTA.** Pritarti Paveldo komisijos narės pastabų integravimui į parengtą raštą.

 **BENDRU SUTARIMU NUTARTA.** Nepritarti Statybos įstatymo pakeitimo įstatymo projektui, o Paveldo komisijos narės redaguotus pastebėjimus įtraukti į rašto tekstą kaip argumentus, parengti galutinį rašto projektą ir Paveldo komisijos nariams balsuoti elektroniniu būdu; Paveldo komisijos narės pastebėjimais vadovautis kaip argumentais Statybos įstatymo pakeitimo įstatymo projekto nepritarimui, o ne kaip siūlymais, kaip jį taisyti.

Posėdžio pirmininkė Andrijana Filinaitė

Posėdžio sekretorė Justina Ūsonytė